钦定古今图书集成/明伦汇编/氏族典/第256卷 > 王恂
## 钦定古今图书集成/明伦汇编/氏族典/第256卷 > 王恂

按《晋书王恂传》：“恂字良夫，文明皇后之弟也。父肃，魏
兰陵侯。恂文义通博，在朝忠正，累迁河南尹，建立二
学，崇明五经。鬲令袁毅尝馈以骏马，恂不受。及毅败，
受货者皆被废黜焉。魏氏给公卿已下租牛客户数
各有差。自后小人惮役，多乐为之，贵势之门动有百
数。又太原诸部亦以匈奴为田客，多者数千。武帝践”
位，诏禁募客，恂明峻其防，所部莫敢犯者。咸宁四年
卒，赠车骑将军。